Exqrch/javanese-Komodo-pixelgpt huggingface dataset:
Amarga wis rampung anggoné ngrampungaké tugase, Menaka bali ana kahyangan, nanging dhèwèké uga mbobot sawisé njalin sesambungan karo Wiswamitra
Ing "hulu" kali Malini kang dumung ing siki Gunung Himalaya, Menaka nglairaké siji bayi wadon
Bayi mau mung ditinggalake déné ibu munggah ana kahyangan
Banjur Bagawan Kanwa kang lagi ana ing sacedhake kali Malini nemu bayi mau kang dijaga manuk "Sakuni"
Amarga melas, bayi mau dipungut banjur dijenengi "Sakuntala", amarga dhèwèké diopeni manuk "Sakuni"
Sakuntala banjur kawin karo Duswanta, lan nglairaké siji raja misuwur kang jenenge Bharata.
Cemplon Cemplon utawi jemblem inggih punika tetedhan ingkang dipundamel saking parutan téla kaspa, dipuncampuri parutan klapa saha sarem sakedhik, dipunbentuk bunder-bunder tengahipun dipunsukani gendhis jawi lajeng dipun-gorèng
Raosipun legi saha warnanipun soklat.
Adrem Adrem utawa tholpit, utawa konthol kejepit menika tetedhan ingkang dipundamel saking glepung wos lan gendhis jawi
Caranipun ndamel, kapindhah jladrènipun dipunulèni nganggé santen, lajeng dipuncithak bunder gèpèng, Sasampunipun dipungorèng, lajeng dipunjepit
Raosipun legi saha warnanipun soklat
Menawi dipun dhahar anget-anget langkung éco raosipun.
Criping Criping punika salah satunggaling tetedhan wujud jajanan ingkang kadamel saking ketéla pohung
Caranipun ndamel criping, inggih punika: 1
Ketéla pohung dipunoncèki rumiyin lajeng dipuniris tipis-tipis
Salajengipun irisan ketéla dipunkum ing campuran toya ingkang sampun dipunsukani bumbu
Campuran bumbu punika wujud campuran saking sarem lan bawang
Kajawi punika ingkang badhé ngersakaken raos sanèsipun kadosta legi , utawi pedhes saged dipuncampur kaliyan lombok kaliyan gendhis
Gendhisipun saged gendhis Jawi saha saged ugi dipuncampuri gula pasir
Sasampunipun lajeng dipungorèng nganggé lisah ingkang sampun dipunpanasaken rumiyin
Irisan ketéla dipungorèng boten dangu-dangu, manawi warnanipun sampun bènten (radi coklat) punika saged dipunangkat lan dipuntirisaken.
Gugon tuhon Gugon tuhon utawi wonten ing madyaning masarakat Jawa dipunwastani pepali utawi larangan
Gugon tuhon punika kalebet kapitadosan ingkang sampun wonten saking jaman rumiyin
Gugon tuhon inggih punika kapitayan utawi kapitadosan marang sawenehing bab utawi prakawis ingkang boten tinemu wonten ing nalar
Tumprapipun tiyang pitados tansah gadhah raos sumelang manawi boten saged nyembadani prekawis ingkang ingkang dipunanggep mbebayani punika
Asaling tembung gugon tuhon
Gugon asalé saking tembung "gugu"
Manawi tuhon saking tembung "tuhu" Jinising Gugon Tuhon
Ingkang kalebet bocah sukreta inggih punika: ingkang kalebet gugon tuhon wasita sinandhi inggih punika: Tuladha :
Kuffah Kuffah inggih punika sesebutan kanggé ulama utawa pengikut
Ulama kuffah minangka ulama jaman biyèn wiwit jaman kanjeng Muhammad.
Hiu putih Hiu putih ("Carcharodon carcharias") iku sawijining iwak hiu gedhé kang bisa ditemoni ing laladan-laladan pasisir kabèh samodra sadonya
Kéwan iki mligi ditepungi wong déné gedhéné kang bisa tekan 6 mèter dawané lan aboté bisa 2.268 kilo
Iwak iki dadi diwasa nalika umuré 15 taun lan bisa urip punjul 30 taun
Iwak hiu putih kalebu jinising iwak hiu kang paling mbebayani ana ing dunya kanggo manungsa.
Indradi Ing wiracarita Ramayana, Ahalya (basa Sanskerta|Sanskerta: अहल्या; "Ahalyā") utawa Indradi yaiku bojoné Resi Gautama
Tembung Ahalya ateges "kang ora ngalami pangowahan" (awèt nom, abadi)
Ahalya manggon ana ing siji asrama bebarengan karo Resi Gautama
Dhèwéké duwé rupa kang ayu banget, mula Déwa Indra dadi kasengsem
Ing sawijing dina, nalika Resi Gautama ninggal asramané, Déwa Indra nyamar lan kanthi nepsu dhèwéké ngrayu Ahalya
Ahalya ngerti sapa kang ngupaya ngrayu dhèwéké amarga mata batiné kang landhep, nanging dhèwéké kapusan déning ayuné dhèwéké dhéwé mula dhèwéké ménéhi kepuasan marang Indra
Nalika Resi Gautama teka, dhèwéké kaget amarga Ahalya wis terpengaruh godhané Indra
Resi Gautama banjur ngutuk Ahalya supaya tapa kanthi wektu suwé demi nebus dosané
Supaya Ahalya ora diweruhi, wujudé dadi watu
Resi Gautama uga kandha yèn candhaké putra Dasarata saka Ayodhya bakal ndolani asrama Resi Gautama, yaiku ing papan panggonane Ahalya nglakoni tapa, lan mbébasaké kutukané
Sawisé Ahalya dikutuk, Resi Gautama ninggal asramané lan lunga ing Himalaya saperlu tapa.
Durmagati Durmagati ya iku putra Destarata karo Dewi Gendari uga salah sawijiné anggota kulawarga saka Korawa sing paling seneng guyon
Durmagati duwé awak luwih cendhèk lan rada lemu tinimbang sadulur korawa liyané
Kanthi ciri kas guluné sing cendhèk banget lan sirah sing kaya menet mangisor, saéngga pasuryané katon ndhangak mendhuwur
Durmagati paling gampang diwerohi kanthi cara ngomongé sing béda
Swarané bindheng kaya wong sing lagi pilek, apa sing diomongaké ora cetha
Mulané, wong-wong padha ora mudheng apa sing diomongaké Durmagati lan kudu njaluk supaya mbalèni omongané nganti bola-bali
Saéngga akèh wong sing luwih milih ora ngomong karo Durmagati, mung wong sing gelem sabar lan nyoba mangertèni waé sing gelem omongan karo Durmagati
Dheweke nikah karo Putri Sayowati
Sanajan dudu tokoh sing wigati, nanging Durmagati mesthi teka ing pasamuwané kraton Astina
Kanthi guyonané, Durmagati bisa dadi panglipur ing Astina
Guyonané Durmagati uga ngemu pasemon kanggo papréntahan ing Astina, nanging ora ana sing nesu karo slèngèkané Durmagati
Ing perang Baratayuda, Durmagati karo Jayadrata lan Korawa liyané ngroyok Abimanyu nganti nekani pati sing ndadékaké nesuné Arjuna
Durmagati nekani pati amarga kena panahe Arjuna sing cacahé éwonan
Mesona Mesona iku siji génus saka famili mint (Lamiaceae)
Conto spesiès saka génus iki ya iku "Mesona procumbens" Hemsley lan "Mesona chinensis", sing uga dikenal minangka "xiancao" (仙草) sajeroning basa Mandarin, "sian-chháu" sajeroning basa Taiwan sarta "leung fan cao" (涼粉草) sajeroning basa Kanton
Tuwuhan iki duwé khasiat peluruh utawa diuretik lan dipigunakaké ing masakan Taiwan minangka ombènan sing panas lan kenthel
Bisa uga disajèkaké nganggo ès minangka cao ("grass jelly")
Ing Indonésia, godhong saka " Mesona palustris" Bl
kanggo bahan kanggo gawé cao ireng
Siji indhustri ing Indonésia wis kasil ngembangaké pengemasan cao ireng sajeroning wangun bubuk siyap anggo kaya ager-ager.
Florida Institute of Technology Florida Institute of Technology, uga misuwur kanthi jeneng Florida Tech lan FIT, iku universitas riset tèknik swasta indhepèndhen sing dumunung ing Melbourne, Florida, Amérikah Sarékat
Diadegaké ing taun 1958 minangka Brevard Engineering College, institut iki wiwit dikenal kanthi jeneng FIT ing taun 1966
Kurikulum Florida Tech lumrahé fokus marang babagan rékayasa (engineering) lan sains (science)
Wiwit taun 2010, institut iki duwé mahasiswa ing kampus utama gunggung 3,600, wujud mahasiswa Strata siji lan strata loro, kanthi manéka jurusan ing pasinaon rékayasa lan sains
Ing taun 2010, cacahing mahasiswa ing kampus lan kanthi jaringan (on line) watara 9,000 mahasiswa.
Setatsiyun Tambun Setatsiyun Tambun (TBN) ya iku stasiun sepur kang dumunung ana ing Mekarsari, Tambun Kidul, Bekasi
Setatsiyun kang ana ing pamukaan lemah kurang luwih 19 m dpl kang ana ing Laladan Operasi 1 Jakarta.
Antonim Antonim inggih punika tembung ingkang gadhah teges walikan kaliyan tembung sanèsipun
Sutomo Sutomo (#ALIH) luwih misuwur kanthi sebutan Bung Tomo, ya iku pahlawan kang misuwur amarga peranané mbangkitaké semangat rakyat kanggo nglawan Walanda liwat bala NICA
Sutomo lair ing Kampung Blauran, kutha Surabaya
Bapaké kang asma Kartawan Tjiptowidjojo, wis tau nyambut gawé dadi punggawa papréntahan minangka staf pribadi ing siji perusahaan swasta, dadi asisten ing siji kantor pajek lan punggawa cilik ing perusahaan ékspor-impor Walanda
Sutomo gedhé ing lingkungan kang seneng marang pendhidhikan
Dhèwèké seneng nyambut gawé kang rekasa kanggo ngowahi nasib
Nalika umuré 12 taun, dhèwèké dipeksa metu saka MULO, Sutomo banjur kerja cilik-cilikan kanggo ngisi wektu
Banjur dhèwèké sêkolah ing HBS nanging ora tau resmi lulus
Sutomo banjur mèlu KBI (Kepanduan Bangsa Indonésia)
Saka KBI Sutomo olèh filsafat kepanduan lan kesadaran nasionalis
Nalika umur 17 taun, dhèwèké dadi misuwur amarga kasil dadi wong kang kapindho ing Hindia Walanda kang éntuk peringkat Pandu Garuda
Pamimpin Pêrjuangan Pêrtempuran Surabaya 10 November 1945
Sutomo tau dadi jurnalis kang suksès
Banjur dhèwèké mèlu golongan-golongan sosial lan pulitik
Nalika dhèwèké kapilih dadi anggota Gerakan Rakyat Baru (1994) kang disponsori Jepang, ora ana kang tepung karo dhèwèké
Nanging kabèh mau kanggo persiapan Sutomo kanggo perané kang wigati ing Oktober lan November 1945, dhèwèké dadi salah siji pamimpin kang ngopyaki lan mbangkitaké semangat rakyat Surabaya, kang nalika iku Surabaya diserang karo bala-bala NICA
Sutomo dikenang déning masarakat amarga seroan-seroané ing giyaran-giyaran radioné
Sawisé kamardikan Indonésia, Sutomo nyemplung ana ing pulitik ya iku taun 1950-an, nanging dhèwèké ora krasa bungah lan banjur ngilang saka kancah pulitik
Ing akir kapemimpinané Soekarno lan kawitan pamerintahané Suharto kang awitané dijurung, Sutomo dadi tokoh nasional manèh
Manéka warna kalungguhan wigati kanagaran wis tau disandhang Bung Tomo
Dhèwèké wis tau njabat dadi Mantri Nagara Urusan Bekas Pejuang Bersenjata/Vèteran lan Mantri Sosial Ad Interim taun 1955-1956 ing jamane Kabinèt Nayakotama Burhanuddin Harahap
Bung Tomo uga dadi anggota DPR taun 1956-1959 kang makili Parté Rakyat Indonésia
Nanging nalika awal taun 1970-an, dhèwèké nentang Orde Baru
Dhèwèké ora sarujuk karo program-program Soeharto saéngga dhèwèké ditahan pamaréntah (11 April 1978) amarga kuatir marang kritik-kritiké
Setahun ditahan, dhèwèké banjur dibebasaké déning Soeharto
Dhèwèké isih seneng marang prakara-prakara pulitik nanging wis ora tau ngaton manèh ing kancah pulitik
Sutomo iku wong kang tangat marang agama nanging dhèwèké ora tau nganggêp dhèwèké Muslim Salèh, utawa calon pamuka agama
Tanggal 7 Oktober 1981 dhèwèké séda ing Padang Arafah, nalika lagi munggah kaji
Nanging dhèwèké ora dikubur ing Arab, jinazahé digawa menyang Indonésia lan disarèkaké ing Tempat Pemakaman Umum Ngagel ing Surabaya.
Sawisé pamaréntah didhesek karo Gerakan Pemuda (GP) Ansor lan Fraksi Parté Golkar (FPG) karebèn mènèhi gelar pahlawan marang Bung Tomo tanggal 9 Novémber 2007
Wasanané gelar pahlawan nasional diwènèhaké Bung Tomo ngepasi pèngetan dina Pahlawan tanggal 10 November 2008
Kaputusan iki diumumaké karo Mantri Komunikasi dan Informatika Kabinet Indonésia Bersatu, Muhammad Nuh pada tanggal 2 November 2008 ing Jakarta
Kanggo ngenang Bung Tomo uga, ing taun 2010 stadion anyar ing Surabaya dijenengi Stadion Gelora Bung Tomo.
Situs Sumur Sanga Situs sumur Sanga ya iku situs sajarah kang awujud sumur cacahé sanga
Tlatah ana ing Désa Candhi Kacamatan Cepaga Kabupatèn Bayalali
Miturut sumber, sumur iki wis ana 300 taun kapungkur
Sumur iki ora tau asat sanajan mangsa katiga
Ing sadhuwuring sumur iku ana makam Kyai Mojo
Miturut sumber uga, Kyai Mojo iku tokoh kang wigati tumrap anané désa Candhi
Biyèn ing désa Candhi uga ana candhi ngadeg, nanging saiki kari pondasi dhasaripun amarga dirusak karo Walanda.
Kursi rodha Kursi Rodha ya iku sawijining piranti sing wong sing ngalami kangélan lumaku migunakaké sikil, mbuh iku amarga lelara, cedera, utawa cacat
Piranti iki bisa diobahaké kanthi disurung wong liya, diobahaké tangan, utawa nganggo mesin otomatis
Kursi rodha digunakaké sing kapisan ana Inggris, kacathet taun 1670-an
Bukti manawa evolusi cara mukir manungsa bisa ngrampungi kawatesan fisik manungsa wis ditrepaké nganggo èneké siji panemuan barang kanggo mbiyantu manungsa lumaku ya iku kursi rodha
Kursi rodha ing wektu dadiné dhapuré gagasan miturut fungsiné wés ketok saka taun 4000 sadurungé masèhi
ya iku ing dataran Mediterania laladan Basin pérangan étan sing dinuga dadi cikal bakal tinemu kursi rodha
Sebagian wong nganggep panemuan iku dudu penemuan kursi rodha lan wong-wong padha nduwé anggepan deweé manawa iku namung panemuan babagan siji furnitur sing gerak
Manawa dioncèki luweh adoh manèh, kita samestiné ngakoni panemuan ing Mediterania iki dadi wiwitan eneké gagasan dhasar saka kursi rodha
Panemuan babagan ndelèh rodha ing ngisor salah sijining barang émang ora fénomenal kanggo pikiran manungsa, namung manawa dibayangkaké panemuan iku enèké ing jaman sing adoh banget saka salah sijiné ngèlmu kawruh
Lumaku saka pemikirané masarakat Mediterania iki, kursi rodha dadi prakara sing anyar kanggo peradabané manungsa lan wiwit modifikasiné kagunaan saka furnitur sing dikompliti nganggo rodha
Perkembangané kursi rodha wiwit ketok ing dataran Mediterania iki terus dilanjutaké saka jaman tumuju jaman
Kanggo sing bakal dijelasaké ènèng kéné ya iku kalanjutan perkembangané ing donya saka pirang-pirang anggepan sing umum
Ing taun 1655, Stephan Farffler, tukang jam tangan paraplegic umur 22 taun, mbangun kursi mandhiri pisanan ing donya ing sasis roda telu nggunakake sistem cranks lan cogwheels
Nanging, piranti kasebut meh padha karo mancal tangan tinimbang kursi rodha amarga desaine kalebu engkol tangan sing dipasang ing roda ngarep
Ing taun 1887, kursi rodha ("kursi gulung") dienal ing Atlantic City supaya turis sing ora sah bisa nyewakake kanggo nikmati Boardwalk
Ora let suwe, akeh turis sing sehat uga nyewa "kursi gulung" sing dihias lan pelayan kanggo nyurung minangka pertunjukan dekaden lan perawatan sing ora bisa dialami ing omah
Ana warna-warna jinisé kursi rodha sing racaké digunakaké ya iku: Kursi rodha manual
ya iku kursi rodha sing digerakaké nganggo tangané sing panyandang cacat, kursi rodha iki racaké minangka kabèh kegiyatan
Kursi rodha manual bisa dioperasekaké nganggo bantuan dinggo wong liya utawa saka penggunané dhéwé
Kursi rodha kaya iki ora bisa dioperasekaké saka panyandang cacat sing duwé kacacatan ana tangan uga
Kursi rodha manual sing ana ing Indonesia ana sing gawéan lokal lan ana kursi rodha "import"
ya iku kursi roda sing digerakaké nganggo motor listrik, racaké digunakaké ing wektu perjalanan sing adoh kanggo panyandang cacat utawa panyandang cacat ganda saingga ora mampu nglakokaké dhéwé kursi rodha, kanggo nglakokaké kursi rodha, cukup nganggo tuas kaya "joystick" kanggo nglakokaké maju, ngubah arah kursi rodha belok ngiwa utawa belok tengen lan kanggo ngerém lumakune kursi rodha
Lumrahé kursi rodha listrik dikompliti nganggo piranti kanggo ngecas/ngisi ulang aki/batu batreiné sing bisa langsung dilebokaké ing stop kontak ing griya/yasan sing ditekani
Kursi rodha kanggo sport
Kursi rodha manual kanggo kegiyatan ulah raga, ing balapan kursi rodha sing direncanakaké kanthi lumaku sing rikat dibutuhaké usaha kanggo ngundhakaké keajegan migunakaké tambahan 1 rodha ing ngarep kaya trike (sepeda rodha telu)
Sawijining perangkat sing umum tinemu ing acara ulah raga/olimpiade kanggo panyandang cacat
Fasilitas kanggo pangguna kursi rodha.
Dwipurwa Dwipurwa inggih punika ambalan wonten ing silabé ingkang kawitan
Wujudipun langkung alit saking dwilingga
Salah satunggaling guna saking wujud punika inggih ngéwahi jinis ukara kados déné reged (reged) dados rereged (barang-barang ingkang reged).
Donetsk Donetsk (Basa Ukrania: "Донецьк" ]; Rusia: "Донецк" ]), utawa Aleksandrovka, Yuzivka (utawa Hughesovka) lan Stalino yaiku kutha indhustri kang papan ing tepining kali kalmius, oblast donetsk
populasi diperkirakake 901.645 ing puser kutha, karo luwih saka 2 yuta ing tlatah metropolitan (2011)
manut sensus taun 2001, donetsk yaiku kutha paling gedhe kaping lima ing ukraina, kang saiki diklaim lan diadministrasi dening republik rakyat donetsk.
Sikil gajah Sikil Gajah (wonten ing basa Indonésia dipunsebat Kaki Gajah, wonten ing istilah medis sikil gajah dipunsebat "elephantiasis".), inggih punika salah satunggaling lelara ingkang kagolong filariasis
Sasanesipun manungsa kéwan ugi saged kaserang filarisasi
Filariasis dipunsebabaken kaliyan cacing nematoda golonganipun filaria
Spesies filaria ingkang saged njalari sikil gajah inggih punika Cacing Wuchereria bancrofti
Cacing punika saged ngganggu perédaranipun getah bening
Penyakit filariasis utawa sikil gajah punika kagolong lelara tauhan utawa kronis
Cacing Diwasa saged urip wonten ing badanipun manungsa kanthi luwih saking 10 taun
- Ingkang kaping satunggal inggih punika mboten wonten gejalanipun(asimtomatik)
Tiyang punika boten raos sakit, boten wonten keluhan punapa-punapa, nanging saged nularaken mikrofilaria wonten ing badanipun tumuju wonten ing badanipun tiyang sanès
- Ingkang kaping kalih inggih punika kadadosan tandha-tandha infeksi akut akibatipun perdangan
Wonten demam mendadak, nyeri, bengkak, tandha peradangan wonten ing klanjer limfe
- Ingkang kaping tiga inggih punika wujudipun infeksi kronis, kathah sanget dipunpadosi wonten ing masarakat, inggih punika penyumbatan limfa ingkang saged njalari pembekakan sikil, ugi tangan
Wonten ing tiyang jaler, sasanesipun sikil daerah genital inggih saged kainfeksi, saéngga saged kadadosan pembengkakan wonten ing daerah(zakar).
Susu jaé Susu jaé ya iku salah sijiné ombènan khas Indonesia kang digawé saka campuran susu putih karo jaé
Lumrahé diombé yén isih panas utawa anget - anget
Kasiaté ya iku bisa ngangetaké awak lan apik kanggo keséhatan.
Éndang Purwati Éndang Purwati ya iku garwané Anoman, putra Begawan Purwapada ing pertapan Andoncinawi
Karo Anoman, Purwati nduwé putra Bambang Purwaganti
Sawijiné dina, Bambang Purwaganti takon marang ibuné sapa bapaké
Purwati banjur mangsuli yan bapaké Purwaganti ya iku Begawan Anoman, pandhita kang awujud kethèk putih
Banjur Bambang Purwaganti njaluk pamit marang ibuné lan simbahé arep nggolèki Anoman
Ing tengah dalan, kaadhang peperangan Amarta lan Bulukatiga
Prajurit Amarta kangèlan ngadhepi kasektèné Patih Dasagriwa, banjur Purwaganti mbiyantu lan akhiré bisa tinemu karo Anoman.
Tradhisi Tradhisi (basa Latin "traditio"; 'nerusaké') utawa leluri iku adat run-tumurun
Tradhisi iku dadi kang arti kang prasaja dhéwé adat utawa kabiasan tartamtu kang wis dilakokaké wiwit suwé saka jaman mbiyèn lan wis dadi péranganing kauripaning siji golongan masarakat, racaké saka siji nagara, kabudayan, wektu utawa agama kang padha
Perkara kang paling dhasar saka siji tradhisi iku anané informasi kang diterusaké saka siji générasi marang générasi liyané, apa iku katulis apa ora katulis (kanthi lésan)
Amerga tanpa anané prakara iki, siji tradhisi bisa cures
Tembung tradhisi ing basa Jawa dijupuk saka basa Walanda "traditie" kang gilirané njupuk saka basa Prancis "tradition" lan asliné saka basa Latin "traditio"
"Traditio" iku wangun tembung aran saka tembung karya "traderere" utawa "tradere" lan tegesé "nyerahaké", "mènèhaké" utawa "mènèhaké kanggo disinggahaké".
Tradhisi sing diciptakaké Tradhisi sing diciptakaké (basa Inggris "Invented traditions") iku sawijining konsèp sing diwedhar ing sawijining buku sing terbit ing taun 1983 lan ditulis déning E
Ranger, "The Invention of Tradition" Ing introduksi buku iki, para panulis ngandharaké manawa akèh barang sing diarani 'tradhisi' iku sajatiné asalé mutakir lan malahan kerep diciptakaké utawa dirékayasa
Para panulis iki mbédakaké antara nyiptakaké tradhisi saka miwiti tradhisi
Ing kasus pungkasan iki ora ana sing ngeklaim manawa tradhisi sing diwiwiti iku wis lawas
Fénoména kaya mengkéné iki utama cetha ing "perkembangan" modhèren bangsa lan nasionalisme
Salah sawijiné dampak saka konsèp iki ya iku manawa prabédan antara "tradhisi" lan "modèrnitas" kerepé uga bahan rékayasa
Konsèp iki "rélévan banget tumrap ing inovasi historis sing bisa diarani mutakir, 'bangsa' lan fénoména kagandhèngé kaya ta: nasionalisme, nagara-bangsa, simbul-simbul nasional, sajarah lan liya-liyané." Hobsbawm lan Ranger uga mènèhi komentar ing "paradoks sing anèh nanging bisa dingertèni: bangsa-bangsa modhèren lan kabèh tètèk bengèké lumrahé ngeklaim manawa kabèh iki asalé ora saka jaman mutakir, nanging saka jaman "baheula" lan muncul kanthi alami, ora diyasa
Dadi komunitas-komunitas manungsa sing alami lan ora mbutuhaké définisi liya saliyané rasa percaya-diri." Dampak liyané iku manawa konsèp kaaslian utawa "otèntisitas" uga dadi ora pasti
Konsèp lan istilah iki wis ditrapaké kanthi amba sing sawatara fénoména kabudayan kaya ta Alkitab lan Zionisme, seni béla dhiri Jepang, "mitos "highland"" ing Sekotlan, lan tradhisi-tradhisi agama-agama gedhé, ing antarané
Konsèp iki pangaribawané gedhé ing konsèp-konsèp kagandhèng sing mèmper kaya ta konsèp 'komunitas bayangané' ("imagined comunities") Benedict Anderson lan 'èfèk pizza'
Salah sawijiné juru resènsi téyori iki ngandharaké manawa "tradhisi sing diciptakaké iku sawijining ukara sing apik banget kanthi subvèrsif" nanging ukara iki "ndarbèni surasa sing ambigu." Hobsbawm "mbandhingaké tradhisi sing diciptakaké karo apa sing diarani 'kakuwatan lan daya adhaptasi tradhisi asli.' Nanging ing ngendi 'daya adaptasiné' utawa apa sing diarani déning kancané Ranger 'flèksibilitas' iku entèk lan panyiptan tradhisi wiwit? Déné kabèh tradhisi iku
tradhisi wiwit? Déné kabèh tradhisi iku owah, apa bisa utawa migunani manawa wong iku nyoba mbédakaké barang antik sing 'asli' saka sing 'palsu'?" Juru resènsi liya uga ngelem kwalitas artikel-artikelé sing dianggep dhuwur nanging dhèwèké uga ana kritiké
"Pamilahan kaya mangkono" (antara tradhisi sing diciptakaké karo sing asli) "bakal mungkasi dadi asli lan palsu
Pamilahan kaya mengkéné iku sawijining pamilahan sing ora bisa ditampa amarga kabèh tradhisi (kaya kabèh fénoména simbolis) digawé déning manungsa ("palsu") lan ora dumadi kanthi alami ("asli").
Ayodhya Ayodhya (Hindi: अयोध्या, Urdu: ; "Ayodhyā" ) iku kutha kuna ing India, mbiyèn kutha krajan Awadh, ing distrik Faizabad ing Uttar Pradesh
Ing carita Ramayana lan Mahabharata, Ayodhya iku kutha suci agama Hindhu
Ayodhya miturut Susastra Hindhu
Ayodhya uga ana ing carita Ramayana minangka kutha krajan Karajan Kosala kang dijaga ora kalah ing paprangan.
Miturut Susastra Hindhu, Karajan Kosala manggon ing sisih lor kali Gangga
Karajan mau duwèké keturunan Ikswaku saka Dinasti Surya, putra Maharaja Manu
Spéléologi Spéléologi iku ngèlmu kanggo nyinau guwa-guwa lan fitur-fitur karst liyané
Ya iku ngèlmu iki nyinau wanguné, strukturé, sipat-sipat fisiké, sajarah, kaanékaragaman hayatiné lan prosès dumadiné guwa
Tembung spéléologi iku uga bisa ngrujuk marang aktivitas panglipuran utawa wektu turah kanggo ngumbarani guwa-guwa
Nanging sajatiné aktivitas iki ing basa Inggris diarani mawa tembung "caving"
Tembung spéléologi dijupuk saka basa Yunani σπήλαιον ("spelaion") + -λογία ("logia") utawa λόγος ("logos")
"Spelaion" iku tegesé guwa, lan "logos" iku ngèlmu, dadi spéléologi iku ngèlmu kaguwan.
Sreni Sreni iku manggon ing kecamatan Bate, ana ing sisih wétan kutha Jepara
Sreni iku kagolong tlatah pagunungan
Ing kéné akèh wit-witan kaya ta pinus, sengon, jati, mahoni, lan liya-liyané
Mula Sreni iku uga kanggo panggon wisata, mligi bocah pacaran.
Tindak tutur konstantif Tindak tutur Konstantif punika jinising tindak tutur ingkang kalebet tindak tutur deklaratif
Amargi miturut Austin (1962) tuturan deklaratif punika wonten kalih inggih punika Konstantif lan performatif
Tindak Tutur Konstatif "constative utterance" utawi deskriptif inggih punika tindak tutur ingkang tuturanipun nélakaken samukawis ingkang leresipun saged kabuktosaken sahih utawi boten sahipun kanthi pangertosan donya
Kadosta nggambaraken utawi nyebataken kadadosan utawi prakawis, prosès utawi kawontenan, amargi gadhah sipat leres utawi boten leres (Kridalaksana, 1984:2001)
Tuladhanipun tindak tutur konstatif inggih punika : Ing pinten-pinten tuladha punika ingkang saged dipunbuktosaken kanthi leres inggih punika nomer 1-3, ingkang nomer 4 punika tuladha ingkang saged kabuktèkaken kanthi boten leres/sahih
Nanging pambuktènipun kanthi leres utawi boten leres (no 1-4) punika taksih kalebet tindak tutur Konstatif, amargi tindak tuturipun saged kabuktosaken kanthi leres utawi boten leres.
Ride Sally Kristen Ride (#ALIH) punika satunggiling astrofisikawati lan astronot Amérika Sarékat
salebetipun fisika saking Universitas Stanford, panjenenganipun nggabung kaliyan NASA nalika taun 1978, ing pundi panjenenganipun dados astronot (1979–87) lan mbiyantu rancangan lengen robot kanggé kendharaan njawi akasa
Nalika taun 1983 panjenenganipun dados wanita sepisanan ing Amérika Sarékat ingkang wonten ing akasa
Panjenenganipun ugi njabat salebetipun komisi (1986, 2003) ingkang nyelidhiki kacilakan Space Shuttle Challenger lan Columbia